Basic HTML Version

|  | Table of Contents |  | View Full Version

Page 115 - 來學華語匈牙利文課本第三冊
P. 115

    Tajvani tea

                        Tajvanon a tea készítésének és fogyasztásának tiszteletreméltó hagyománya van.
                   Tajvan leginkább három alapvető teafajtájáról ismert, amelyeket elsősorban az oxidáció vagy
                   fermentáció mértéke különböztet meg az előállítás során. A tajvani fekete tea teljes mértékben
                   fermentált, a zöld tea nem vagy csak nagyon enyhén fermentált jellegű, míg az oolong teára
                   félig fermentált, jellemzően 20–60%-os oxidációval. E három típus közül az oolong tea számít
                   Tajvan jellegzetes teájának.
                        Még az oolong teán belül is megkülönböztethetők különféle változatok és ízek, főként
                   az előállítás módja szerint. Bár minden oolong tea félig fermentált, a fermentáció és a
                   szárítás vagy pörkölés különböző fokozatai eltérő változatokat eredményeznek, mint például
                   a viszonylag enyhe ízű baozhong tea ( 包種茶 bāozhǒngchá), vagy az erőteljesebb ízű
                   tieguanyin ( 鐵觀音 tiěguānyīn). Az oolong tea változatai már már nagy népszerűségre tettek
                   szert.
                        Tajvanon az emberek szívesen fogyasztanak teát baráti társaságban. Sok tajvani
                   otthonban található teázóasztal a nappaliban, amelyet teázáshoz használt eszközökkel
                   és illatos tealevelekkel szerelnek fel. Amikor barátok érkeznek, körbeülik az asztalt, és
                   miközben a tea készül, beszélgetnek, majd ezután együtt élvezik az elkészült tea ízét. Az

                   1970-es évektől kezdve a tajvani társadalom nagy hangsúlyt fektetett a tea esztétikájára ( 茶
                   藝 cháyì), amelyet teaszertartások ( 茶席 cháxí) formájában valósítottak meg. Egy hivatalos
                   teaceremónián teamestereket ( 茶人 chárén) hívnak meg a tea elkészítésére, így a résztvevők
                   is jobban tudják értékelni az egyes bemutatott teák aromáját és ízét. Az elegáns teás eszközök
                   használata elengedhetetlen. A gondosan megmunkált, aprócska teáskannákon ( 茶壺 cháhú)
                   kívül úgynevezett aroma csészéket ( 聞香杯 wénxiāngbēi) is használnak, amelyek kizárólag arra
                   szolgálnak, hogy először érezzék a tea illatát, mielőtt átszűrnék azt a kóstolásra szolgáló csészékbe
                   ( 品茶杯 pǐnchábēi), amelyekből ezután lassan kortyolgatva élvezik a forró italt. Az asztalra
                   terítőt és virágvázát is helyeznek, amelyet néha könnyű harapnivalók egészítenek ki, amelyek
                   illenek az adott tea ízéhez, ezen felül hagyományos kínai zene is kísérheti a ceremóniét, ezzel
                   elegáns és kellemes légkört teremtve.
                        Több mint egy évszázaddal azután, hogy a tajvani oolong teája nemzetközi hírnévre tett
                   szert, egy másik tajvani találmány – a buborékos tea, vagy más néven a „tápiókás tejes tea“
                   ( 珍珠奶茶 zhēnzhū nǎichá) – is világszerte hatalmas népszerűségre tett szert. Így Tajvanon
                   ma a teafogyasztás továbbra is a magas kultúra szimbóluma és fontos társasági tevékenység,
                   ugyanakkor a buborékos tea innovációja és gyors térhódítása új életet és lendületet hozott a
                   tajvani tea világába.

                                                                                                                   103

| 110 111 112 113 114 115 116 117 118 119 120 |