Basic HTML Version

|  | Table of Contents |  | View Full Version

Page 187 - 來學華語匈牙利文課本第三冊
P. 187

    Megszólítások mandarin nyelven

                        A kínai társadalom nagy jelentőséget tulajdonít a társas kapcsolatoknak, így az, hogy

                   a megfelelő üdvözléssel szólítasz-e meg valakit, befolyásolja, hogy az emberek hogyan
                   látják egymást, és hogy végül milyen kapcsolatot alakítanak ki. Emiatt a kínai megszólítások
                   használata összetett kulturális jelenség, amely kulturális érzékenységet igényel, és időbe telik

                   elsajátítani. Az összetettség ellenére néhány alapelv jól megfigyelhető a mindennapi életben
                   gyakran használt megszólítási formákból.
                        A kínai rokoni megszólítások – ahogy azt a korábbi leckék példamondataiból is láthattuk
                   – sokkal bonyolultabbak, mint az angol megfelelőik, elsősorban azért, mert a kínai nyelv sok
                   esetben világosan megkülönbözteti az apai és anyai ági rokonokat, a különböző generációk

                   tagjait, azonos generáción belül pedig az életkort, valamint a nemet is. Például: az azonos
                   generációhoz tartozó testvérek esetében különbséget tesznek idősebb fiútestvér ( 兄 xiōng) és
                   fiatalabb fiútestvér ( 弟 dì), valamint idősebb lánytestvér ( 姊 jiě) és fiatalabb lánytestvér ( 妹

                   mèi) között. A szülők testvérei esetében azonban nincs szükség ilyen megkülönböztetésre;
                   az anya nővéreit és húgait egyaránt „nagynéninek“ ( 阿姨 āyí), a fiútestvéreit pedig
                   „nagybácsinak“ ( 舅舅 jiùjiu) hívják, függetlenül attól, hogy idősebbek vagy fiatalabbak
                   az anyánál. Az apai ágon ez egy kicsit bonyolultabb: az apa nővéreit és húgait egyaránt
                   „nagynéninek“ ( 姑姑 gūgu) nevezik, de a fiútestvéreit már megkülönböztetik: az idősebb

                   testvért „idősebb nagybácsinak“ (伯伯 bóbo), a fiatalabbat pedig „fiatalabb nagybácsinak“ (叔
                   叔 shúshu) hívják. Ennek a megkülönböztetésnek történelmi okai vannak, amelyekre itt most
                   nem térünk ki.

                        Térjünk át a munkahelyi környezetre. A szakmai megszólítások mögött álló fő elvek a
                   rang és az életkor. Azokat a kollégákat, akik magasabb beosztásban vannak, hivatalos címükön
                   vagy munkakörük megnevezésével kell megszólítani, nem a keresztnevükön. Ha például egy
                   cég legmagasabb rangú vezetője egy Wang nevű menedzser, őt mindig „Wang menedzserként“
                   ( 王經理 Wáng jīnglǐ) kell megszólítani, függetlenül attól, mióta dolgozunk nála. Azokat

                   a kollégákat, akik azonos beosztásban vannak, de idősebbek, vagy régebb óta dolgoznak
                   a cégnél, érdemes rokoni megszólítással illetni, amelyet a vezeték- vagy keresztnévhez
                   kapcsolunk. Például Wang Mingwen megszólítása lehet „Wang bátyó“ ( 王大哥 Wáng dàgē)

                   vagy „Mingwen bátyó“ ( 明文哥 Míngwén gē). Az alacsonyabb rangú, fiatalabb vagy kevésbé
                   tapasztalt kollégákat egyszerűen a keresztnevükön szólítják.
                        A társas helyzetekben használt megszólítások elsajátítása messze a legösszetettebb.
                   Számos tényezőt figyelembe kell venni. Az idősebbek megszólításakor a tisztelet és jóindulat
                   kifejezéseként szokás a legmagasabb társadalmi vagy szakmai pozíciójuk szerint megszólítani

                   őket – még akkor is, ha már nyugdíjasok vagy nem töltik be azt a pozíciót. A leggyakoribb

                                                                                                                   175

| 182 183 184 185 186 187 188 189 190 191 192 |