Basic HTML Version

|  | Table of Contents |  | View Full Version

Page 7 - 來學華語匈牙利文課本第三冊
P. 7

    I. Áttekintés
                   1.  A Tanuljunk mandarinul! című tankönyv célcsoportját általános társadalmi háttérből érkező
                      felnőttkorú nyelvtanulók alkotják. A könyvben szereplő témák és szituációk kifejezetten a
                      külföldön élő felnőtt nyelvtanulók igényeihez igazodnak.
                   2.  A tananyag a felnőttek alapvető mindennapi szükségleteiből meríti a témákat, különös hangsúlyt
                      fektetve a gyakorlatiasságra és a funkcionális nyelvhasználatra. A könyv célja, hogy a tanulók a
                      tanultakat valóban alkalmazni tudják a mindennapi életben.
                   3.  A tananyagot a Nemzeti Oktatáskutató Akadémia által kidolgozott „Tajvani Mandarin Nyelvi
                      Képességszintek“ (The Taiwan Benchmarks for the Chinese Language, TBCL) szókincsre és
                      nyelvtanra vonatkozó szintbesorolási szabványainak megfelelően állítottuk össze.
                   4.  A leckék párbeszédeit, szókincsét és nyelvtani elemei mennyiségét és sorrendjét a felnőtt tanulók
                      tanulási környezetéhez és képességeihez igazodva határoztuk meg és állítottuk össze.
                   5.  A Tanuljunk mandarinul! nagy hangsúlyt fektet a hallásértés, beszéd, olvasás és írás négy alapvető
                      készségének kiegyensúlyozott fejlesztésére. A feladatközpontú tevékenységek alkalmazása segíti a
                      hallás és beszédkészség hatékony fejlesztését.
                   6.  A munkafüzet gyakorlatai változatos módon épülnek fel. A feladatok különösen nagy hangsúlyt
                      fektetnek a hallásértés fejlesztésére, ezzel is kiegészítve a külföldi tanulási környezetben gyakran
                      hiányzó hallott szöveg értésére és a beszédre irányuló gyakorlás lehetőségét.
                   7.  A „Kulturális egység“ szorosan kapcsolódnak a leckék témáihoz,ezáltal lehetővé téve, hogy a
                      tanulók a nyelvtanuláson keresztül mélyebb betekintést nyerjenek a tajvani kultúrába is.

                   II. Tanuljunk mandarinul! sorozat
                   1.  Tankönyv: A 3. kötet 10 leckét tartalmaz.
                      1.1  Szövegek: a hagyományos karakterekkel írt párbeszédek mellett az írásjegyeknek megfelelő
                          pinyin és zhuyin átírást, valamint kiejtési útmutatást is megtalálhatja a tanuló. A szövegek
                          magyar nyelvű fordítása mellékletként a kiadvány végén található.
                      1.2  Szókincs: tartalmazza a szavak zhuyin és pinyin átírását, szófaját és magyar fordítását. A
                          TBCL besorolása alapján a 3. kötet összesen 292 szót tartalmaz, elsősorban a TBCL 2., 3. és 4.
                          szintjeiből.
                      1.3  Nyelvtan: A 3. kötet összesen 40 új nyelvtani jelenséget tartalmaz, elsősorban a TBCL 2. és 3.
                          szintjeiből.
                      1.4  Tantermi tevékenységek: Minden lecke négy-öt ilyen feladatot tartalmaz, amelyek javarészt az
                          írásjegyek és szavak felismerésére és írására, valamint a négy kulcsfontosságú nyelvi készség
                          fejlesztésére irányulnak.
                      1.5  Kulturális egység: A 3. kötet három, a nyelvvel kapcsolatos kulturális jegyzetet tartalmaz. Az
                          első, a harmadik lecke után található „A holdnaptár“ című; a második a „Tajvani tea“ címet
                          kapta, amely a hatodik lecke után jelenik meg. A harmadik, egyben utolsó kulturális jegyzet a,
                          „Megszólítások mandarin nyelven“ a tizedik leckét követi.
                      1.6  A Kifejezések az órán rész a tankönyv elején található. A Szókincsjegyzék a tankönyv végén
                          lévő függelékben található.
                   2.  Munkafüzet: A munkafüzet 3. kötete 10 leckét tartalmaz.
                      2-1  Minden lecke négy különböző hallott szöveg értése gyakorlatot tartalmaz, ilyen például a új
                          szókincselemek felismerése és írása, a szavak beazonosítása, mondatok hallás utáni értése,
                          rövid szövegek hallás utáni értése, valamint a kérdésekre feltett helyes válaszok megkeresése.
                      2-2  Az olvasott szöveg értésének készségét szövegértést segítő, képleíró, valamint lyukas szöveget
                          tartalmazó feladatokkal, továbbá rövid bekezdések megértését gyakorló feladatokkal fejleszti.
                      2-3  A kézírást fejlesztő gyakorlatok segítenek az írásjegyek elsajátításában, valamint a fordítási
                          gyakorlatokon keresztül tovább mélyíthetik el tudásukat a tanulók.
                   III. Kiegészítő anyagok
                   1.  A tanári kézikönyv tartalmazza a módszertani útmutatót, a tankönyvi gyakorlatok és a munkafüzet
                      feladatainak megoldókulcsát, a hallott szöveget gyakoroltató feladatok átiratát, kvízeket, és a
                      könyvben használt források hivatkozásait.
                   2.  A hangfelvételeken a leckékhez tartozó párbeszédek,valamint a tankönyv leckéinek szókincse és a
                      munkafüzetben található hallott szöveg értését fejlesztő gyakorlatok is meghallgathatóak.

                                                                                                                     V

| 2 3 4 5 6 7 8 9 10 11 12 |